डिजिटल हस्ताक्षर के अभाव में मान्य नहीं हो रहे आवेदन
भास्कर संवाददाता | पोकरण (आंचलिक)
राज्यसरकार द्वारा सभी विभाग के आवश्यक दस्तावेजों को ऑन लाइन करने के बाद कई ऐसे दस्तावेज आवश्यक है जो आवेदन फॉर्म ऑन लाइन तो कर दिया लेकिन अधिकारियों के हस्ताक्षर डिजिटल नहीं होने के कारण उपभोक्ताओं को परेशानियों का कारण बना हुआ है। राज्य सरकार द्वारा हाल में जाति प्रमाण-पत्र मूल निवास प्रमाण-पत्र जारी करने के दौरान अधिकारियों के डिजिटल हस्ताक्षर है लेकिन मृत्यु प्रमाण-पत्र, जन्म प्रमाण-पत्र, विवाह प्रमाण-पत्र पर अधिकारियों के डिजिटल हस्ताक्षर नहीं होने से उपभोक्ताओं को तकलीफों का सामना करना पड़ रहा है।
उपभोक्ता मोहनलाल पुरोहितसर ने बताया कि राज्य सरकार द्वारा मूल निवास, जाति प्रमाण सहित अन्य दस्तावेजों पर अधिकारियों हस्ताक्षर डिजिटल कर दिए लेकिन विवाह पंजीयन, जन्म, मृत्यु प्रमाण पत्रों पर डिजिटल हस्ताक्षर नहीं होने के कारण उपभोक्ताओं को अधिकारियों के पीछे चक्कर काटने पड़ रहे है। उन्होंने बताया कि आवेदन फार्म इ-मित्र पर जमा करवाने के बाद भी हस्ताक्षर करवाने के लिए अधिकारियों के पीछे चक्कर काटने के लिए मजबूर होना पड़ रहा है।
hin_Deva npi_Deva hin_Deva hin_Deva